Ribe Stifts Adresseaviser, 1843-02-13
Blandt de sidste Jndsendinger til det oldnordiske Museum ere: Fra Skolelærer Rasmussen i Boels lunde tvende Urner af Guld, omtrent af samme Form som de allerede tidligere i Museet bevarede, men meer end dobbelt saa store, nemlig 7 Tommer i Diameter og 4 T. høie; de ere begge udarbeidede paa een og samme Maade, nemlig meget tyndt udbankede af een eneste Guldplade uden alle Lodninger. Bunden er udziret med Ringzirater, der ere indslaaede med Stempler man har flyttet. Paa den ene danne Ziraterne i Bunden et Kors, som gaaer ud fra Centrum, paa den anden er en Zirat i selvsamme Smag, men her ere fem Radier. Disse Urner ere fundne ved at pløie paa Boeslunde Bakke af Bolsmand Jeppe Carstensens Kone, som et Øieblik afløste sin Mand ved Ploven og gjorde da dette Fund, hvis Metal værdi udbetaltes Finderen med 454 Rbd. Den ene Urne stod ovenpaa den anden, og blev den øverste, som man først stødte paa, ved Plougjernet beskadiget og et Stykke fattes, som, al Eftersøgning uagtet, ikke er kommet tilveie. Der fandtes ikke Aske, men kun fast Gruus i Urnerne. Ved at grave dybere stødte man paa en Mængde Trækul og en stor Mængde Aske, samt derimellem en Deel smaa Kampestene. Endvidere. Fra Amtmanden over Præsto Amt et Guldsmykke, formodentlig brugt til at bære paa Haaret. Det er en bredt udslaaet oval Ring, 3 T. paa det Bredeste og 5 T. paa det Længste. Enderne gaae mod hinanden, dannende 2 Knupper. Paa Ydersiden ere langs med Kanterne smaa Stregirater indgravede, som man imod Enderne har villet give Form af Slangehoveder og derfor indslaaet to Prikker, som skulle forestille Øine. Dette Smykke er fundet af Parcellist Svend Christoffersen paa Møen som erholdt Værdien udbetalt med 146 Rbd. 48 s. Fremdeles en glat Guld-Fingerring af hamret Arbeide, funden af Stræder Lars Jensen af Raabylille paa Møen. Værdien udbetaltes med 4 Rbd. 32 s. Jndsendt af Etatsr. Bræstrup en oval Guldring, ganske af samme Art som de store ved Slagelse fra adskillige Aar tilbage fundne. Denne Ring er funden af Huusmand Ped. Pedersen ved Holbek ved Pløining paa hans Jordlod, og blev Metalværdien ham udbetalt med 212 Rbd. Jndsendt af Rentekammeret en Guldring, til Fingeren, paa hvilken den næsten kan udfylde et heelt Led. Den bestaar af 5 ophøiede Striber, imellem hvilke 4 Perlerader. Den synes at være dreiet, og er i sit Slags et smukt Arbeide. Af lignende i norske Gravhøie fundne og i Museet i Christiania bevarede kan man slutte, at den hører til den hedenske Tids seneste Periode. Den er ved Pløining funden paa et Sted, der var lidt ophøiet over det øvrige Jordsmon, af And. Andersen af Kalsensgaard i Jetsmark Sogn, som erholdt Metalværdien udbetalt med 35 Rbd. 33 s. Jndsendt af Cancellie. Jbsen i Nød by, et Guldklenodie i Form af en lille Tavle, som er halvrund foroven og forsynet med en lille Øsken. Paa Forsiden findes i ophøiet Arbeide Forestilling af Gud Fader, der holder den korsfæstede Christus; imellem begge Duen, som Sindbillede paa den Hellig Aand. Paa Bagsiden læses følgende Jndskrift: IIISMIIGAE, formodentlig en dansk Oversættelse af den bekiendte Sentents: "Meine Hoffnung zu Gott allen" Dette Pragtsmykke betaltes med 41 Rbdlr. Museets Tilvæxt i Aaret 1842 udgjorde i 159 forskjellige Sendelser i det Hele 579 Numere, og har denne Tilvæxt været større og tildeels ogsaa vigtigere end i noget af de foregaaende Aar. (Berl. T.)